section_heading: Prije otoka
paragraph_text: Tijekom Jackovih prisjećanja vidimo ga kako prolazi kroz razvod sa svojom suprugom Sarah (Julie Bowen). Inzistira na tome da mu kaže s kim se viđa, ali ona to odbija pa ju on uhodi i krade joj mobitel. Počinje nazivati svaki broj iz telefona, a uskoro se na jedan poziv javi njegov otac Christian Shephard (John Terry). Nakon što ga je pratio dok je ovaj otišao na sastanak anonimnih alkoholičara, Jack ga optužuje da mu spava sa suprugom i fizički ga napada. Ubrzo bude uhićen, a Sarah mu prilikom plaćanja jamčevine kaže da Christian više nije trijezan. Nakon toga ona odlazi s nepoznatim muškarcem i kaže Jacku da će on uvijek trebati nešto popravljati.